Komission asetus (EY) N:o 2119/2003, annettu 2 päivänä joulukuuta 2003, tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/96 kumoamisesta annetun neuvoston asetuksen (EY) N:o 1210/2003 muuttamisesta



Virallinen lehti nro L 318 , 03/12/2003 s. 0009 - 0010



Komission asetus (EY) N:o 2119/2003, annettu 2 päivänä joulukuuta 2003, tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/96 kumoamisesta annetun neuvoston asetuksen (EY) N:o 1210/2003 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/96 kumoamisesta 7 päivänä heinäkuuta 2003 annetun neuvoston asetuksen (EY) N:o 1210/2003(1), sellaisena kuin se on muutettuna asetuksella (EY) N:o 1799/2003(2), ja erityisesti sen 11 artiklan b alakohdan, sekä katsoo seuraavaa: (1) Asetuksen (EY) N:o 1210/2003 liitteessä III on luettelo Irakin entisen hallituksen julkisyhteisöistä, yhtiöistä, virastoista, yhteisöistä sekä luonnollisista henkilöistä ja oikeushenkilöistä, jotka kuuluvat asetuksessa säädetyn varojen ja muiden taloudellisten resurssien jäädyttämisen soveltamisalaan. (2) YK:n turvallisuusneuvoston päätöslauselmalla 661 (1990) perustettu pakotekomitea päätti 21 päivänä marraskuuta 2003 muuttaa luetteloa Irakin entisen hallituksen luonnollisista henkilöistä, oikeushenkilöistä, julkisyhteisöistä, yhtiöistä, virastoista ja yhteisöistä, jotka kuuluvat asetuksessa säädetyn varojen ja muiden taloudellisten resurssien jäädyttämisen soveltamisalaan. Tämän vuoksi liitettä III olisi muutettava vastaavasti. (3) Tämän asetuksen on tultava voimaan heti, jotta siinä mainitut toimenpiteet olisivat tehokkaita, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1210/2003 liite III tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä joulukuuta 2003. Komission puolesta Christopher Patten Komission jäsen (1) EUVL L 169, 8.7.2003, s. 6. (2) EUVL L 264, 15.10.2003, s. 12. LIITE "LIITE III Luettelo 4 artiklassa tarkoitetuista Irakin entisen hallituksen julkisyhteisöistä, yhtiöistä ja virastoista sekä luonnollisista henkilöistä, oikeushenkilöistä, elimistä ja yhteisöistä 1) Central Bank of Iraq, Rashid Street, Bagdad, Irak. Muut tiedot: entinen pääjohtaja oli Issam El Moulla HWEISH; konttorit Mosulissa ja Basrassa. 2) Iraq Re-insurance Company, Al Khalani Square, Bagdad, Irak. 3) Rasheed Bank (alias a) Al-Rashid Bank; b) Al Rashid Bank; c) Al-Rasheed Bank); PO Box 7177, Haifa Street, Bagdad, Irak, tai Al Masarif Street, Bagdad, Irak. 4) Rafidain Bank (alias Al-Rafidain Bank), Rashid Street, Bagdad, Irak. Muut tiedot: konttoreita Irakissa, Yhdistyneessä kuningaskunnassa, Jordaniassa, Yhdistyneissä Arabiemiirikunnissa, Jemenissä, Sudanissa ja Egyptissä. 5) Iraqi Airways Company (alias a) Iraq Airways Company; b) Iraqi Airways; c) Iraq Airways; d) IAC, e) I.A.C.)".